এত 'ব্যস্ততা' যাকে নিয়ে, তার একটা নাম তো থাকা চাই| জ্ঞানের গন্ডি তখন বড়ই সীমিত, আর ব্যাপারটা 'স্পর্শকাতর' বলে কারও সাথে সহভাগিতা করারও সাহস পেলাম না| নিজে অনেক ভেবে-চিন্তেও কিছু না পেয়ে শেষমেষ নাম দিয়ে দিলাম 'টাইগার'| সবার সে কি হাসাহাসি, রামছাগলের নাম কি না 'টাইগার'! আমার বয়েই গেছে ওসবে কান দিতে! আমার কাছে তো এটাই তখন ওর সম্ভাব্য সর্বোত্তম নাম| অন্যান্য কোন খেলায় তখন আমার আর মন বসে না| সবার  সাথে খেলতে ঠিক-ই যাই, কিন্তু একটু পরেই দেখা যাই ফিরে আসি ওনাকে দেখতে| কাছে যাই, মাথায় হাত বুলিয়ে দিই| আমি হাত বুলাই, ওটা "ম্যা ম্যা' করে-- এটাই তো দুর্দান্ত রকমের মজার খেলা! আমার শয়ন-স্বপন-জাগরণ সব যে তখন 'টাইগারময়'!